text: রেসলম্যানিয়া (; ) হলো একটি পেশাদার কুস্তি অনুষ্ঠান, যা প্রতি বছরের মধ্য মার্চ থেকে মধ্য এপ্রিলের মাঝামাঝি ডাব্লিউডাব্লিউই দ্বারা আয়োজিত হয়। ডাব্লিউডাব্লিউই হচ্ছে মার্কিন পেশাদার কুস্তি প্রচারণা, যেটি মার্কিন যুক্তরাষ্ট্রের কানেটিকাটের স্ট্যামফোর্ডে অবস্থিত। ডাব্লিউডাব্লিউই ১৯৮৫ সালে রেসলম্যানিয়ার প্রথম অনুষ্ঠানটি অনুষ্ঠিত হয়েছিল এবং তার পর থেকে ৩৬টি সংস্করণ (২০২০ সাল পর্যন্ত) অনুষ্ঠিত হয়েছে। রেসলম্যানিয়া তার মূল অনুষ্ঠান রেসলম্যানিয়া প্রতি-দর্শনে-পরিশোধে (পিপিভি) প্রচার করার পাশাপাশি ডাব্লিউডাব্লিউই নেটওয়ার্কেও প্রচার করে। এটি ইতিহাসের সর্বাধিক সফল এবং দীর্ঘকালীন পেশাদার কুস্তি অনুষ্ঠান। এটি গণমাধ্যম, পণ্যদ্রব্য এবং অনুষ্ঠানের মাধ্যমে বিশ্বব্যাপী বাণিজ্যিক সাফল্য অর্জন করেছে। ডাব্লিউডাব্লিউই-এর মালিক ভিন্স ম্যাকম্যান রেসলম্যানিয়া ধারণা তৈরি করেছিলেন এবং দীর্ঘ সময় ডাব্লিউডাব্লিউই রিং ঘোষক এবং ডাব্লিউডাব্লিউই হল অফ ফেমার হাওয়ার্ড ফিনকেল এই অনুষ্ঠানের নাম "রেসলম্যানিয়া" রাখেন।
  
  রেসলম্যানিয়ার বিস্তৃত সাফল্য পেশাদার কুস্তিকে রূপান্তরিত হতে দারুণভাবে সহায়তা করেছিল। এই অনুষ্ঠানটি বেশ কয়েকজন শীর্ষ ডাব্লিউডাব্লিউই কুস্তিগীরদের বড় তারকা হতে সহায়তা করেছে। আরেথা ফ্র্যাঙ্কলিন, সিন্ডি লপার, মুহাম্মদ আলী, মিস্টার টি, এলাইস কুপার, লরেন্স টেইলর, পামেলা অ্যান্ডারসন, মাইক টাইসন, ডোনাল্ড ট্রাম্প, ফ্লয়েড মেওয়েদার, পিট রোজ, বার্ট রেনল্ডস, মিকি রুর্ক, স্নুপ ডগ, শন "ডিডি" কোম্বস, কিড রক, ফ্রেড ডার্স্ট, অজি অসবর্ন, রোন্ডা রাউজি, রব গ্রোনকোভস্কি এবং শাকিল ও'নিলের মতো তারকারা এই অনুষ্ঠানে বিশেষভাবে অংশ নিয়েছেন অথবা কুস্তি করেছেন।
  
  প্রথম রেসলম্যানিয়া নিউ ইয়র্ক সিটির ম্যাডিসন স্কয়ার গার্ডেনে অনুষ্ঠিত হয়েছিল; দশম এবং বিশতম সংস্করণও সেখানে অনুষ্ঠিত হয়েছিল। মিশিগানের পন্টিয়াকের ডেট্রয়েট শহরে তৃতীয় রেসলম্যানিয়া অনুষ্ঠিত হয়েছে, উক্ত সময়ে বিশ্বের সবচেয়ে বেশি অংশগ্রহণকারী আভ্যন্তর ক্রীড়া অনুষ্ঠান ছিল, যেখানে ৯৩,১৭৩ জন ভক্ত উপস্থিত ছিলেন। ২০১০ সালের ১৪ই ফেব্রুয়ারি পর্যন্ত এই রেকর্ডটি বলবৎ ছিল। ২০১০ সালের ১৪ই ফেব্রুয়ারি তারিখে, টেক্সাসের কাউবয়েস স্টেডিয়ামে (বর্তমানে যেটি এটিঅ্যান্ডটি স্টেডিয়াম নামে পরিচিত) আয়োজিত ২০১০ এনবিএ অল স্টার গেমটিতে ১,০৮,৭১৩ জন ভক্ত উপস্থিত ছিলেন, যেটি বর্তমানে বিশ্বের সবচেয়ে বেশি অংশগ্রহণকারী আভ্যন্তর ক্রীড়া অনুষ্ঠান। ২০১৬ সালে, এটিঅ্যান্ডটি স্টেডিয়ামে আয়োজিত রেসলম্যানিয়া ৩২-এ ১,০১,৭৬৩ জন ভক্ত উপস্থিত ছিলেন, যেটি আমেরিকাতে অনুষ্ঠিত সবচেয়ে বেশি অংশ নেওয়া পেশাদার কুস্তি অনুষ্ঠান হিসাবে রেসলম্যানিয়া তৃতীয়কে ছাড়িয়ে গেছে, যদিও একটি সংস্থা প্রকাশ করেছে যে বিনিয়োগকারীদের মনোযোগ আকর্ষণের মাধ্যমে বিপণনের উদ্দেশ্যে উপস্থিতির পরিসংখ্যান ভুল প্রকাশ করা হয়েছে। এই অনুষ্ঠানটির সমস্ত সংস্করণ উত্তর আমেরিকার শহরগুলোতে অনুষ্ঠিত হয়েছে, যার ৩৪টি মার্কিন যুক্তরাষ্ট্রে এবং ২টি কানাডায় অনুস্ঠিত হয়েছে।
  
  সারাংশ
  
  নোট
   এটি একটি অঘোষিত, অপ্রত্যাশিত ম্যাচ ছিল, যেটি ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য ব্রেট হার্ট (চ) বনাম ইয়োকোজুনার মধ্যকার ম্যাচের পরে অনুষ্ঠিত হয়েছিল। এই ম্যাচটি মাত্র ২২ সেকেন্ড স্থায়ী হয়েছিল।
   সেথ রলিন্স মূলত এই ম্যাচের প্রতিযোগী ছিল না, তবে নির্ধারিত ব্রক লেজনার বনাম রোমান রেইন্সের মধ্যকার ম্যাচ চলাকালীন সেথ রলিন্স তার মানি ইন দ্য ব্যাংক চুক্তি ব্যবহার করে এই ম্যাচটিকে ত্রিপল থ্রেট ম্যাচে রূপান্তরিত করেছিল।
   এই অনুষ্ঠানটি ২০২০ সালের ২৫শে এবং ২৬শে মার্চ তারিখে ধারণ করা হয়েছিল এবং ৪ঠা এবং ৫ই এপ্রিল তারিখে প্রচার করা হয়েছিল।
   ২০১৯–২০ করোনাভাইরাসের বৈশ্বিক মহামারীর কারণে এই অনুষ্ঠানটিতে কেবল প্রয়োজনীয় কর্মীরা উপস্থিত ছিলেন।
  
  তথ্যসূত্র
  
  আরও পড়ুন
  
  বহিঃসংযোগ
  
   
   রেসলম্যানিয়ার ইতিহাস
   লাইফ.কমে রেসলম্যানিয়া: হ্যাপি ২৫তম!
  
  বিষয়শ্রেণী:রেসলম্যানিয়া
  বিষয়শ্রেণী:১৯৮৫-এ প্রতিষ্ঠিত পুনরাবৃত্ত ঘটনা
  বিষয়শ্রেণী:১৯৮৫-এ মার্কিন যুক্তরাষ্ট্রে প্রতিষ্ঠিত
title: রেসলম্যানিয়া